
Yr haul ymsuddai dros y bryn 
I'r eigion fel rhyw gawr, 


Pan gura hogyn gwelw, syn, 
Wrth ddrws amaethdy mawr 
Gofynai hwn o dan ei bwn 
A'i fochau'n llwyd ei gwedd, 
“ P'le gallaf gael rhyw damaid gwael 


ae 


Yn hogyn gyru'r wêdd 2” 


“ Mae saith o honom gyda mam 
A'm tad mewn beddrod llaith, 
A gwaeth na hyn, y fi fy hun 
.. Yw'r hynaf un o'r saith; 
Mi wnaf fy rhan er lleied wyf, 
Â llwyted yw fy ngwedd, 
Os'gallaf gael rhyw gyflog gwael 
Yn hogyn gyru'r wêdd.” 











4 ()s nad oes arnoch eîsiau'm gwaith, 
A gaf fî genych chwi 

Ryw gysgod dros y noson laith, 
Rhag oerni'r gauaf du? 

'Rol noson faith caf chwilio am waith 
Er mwyn cael gwella'm gwedd 

Os gallaf gael rhyw gyflog gwael 
Yn hogyn gyru'r wedd.” 


Ond d'wedai gwraig y tŷ mewn gerch,, 
“ Cymerwch ef, da chwi,” 
«c() ie, nhad,” attebai'r ferch, 
A'i dagrau'n treiglo'n lli ;, A» 
“Mae'n g'wilydd mawr fod neb yn awr 
Yn crwydro'n llwyd ei wedd, 
Os gall ef gael rhyw gyflog gwael 
Yn hogyn gyru'r wedd.” 


Y tad a'r fam aent cyn bo hir 
1 fynwent Tanygraig, 
A'i tyddyn ddaeth yn eiddo'r llanc, 
— A'r ferch ddaeth iddo'n wraig; 
Ar aelwyd.lân mae'n canu cân, 
Yn siriol:iawn eî wedd, 
Wrth gofio'r pryd daeth ât y tŷ, 
Yn hogyn gyru'r wedd. 

BUCEILES Y WYDDFA 





Mi gwrddais gynt a morwynig 
Wrth odreu y Wyddfa wen, 
Un ysgafn ei throed fel yr ewig 

A gwallt fel y nos am ei phen ; 
Ei grudd oedd fel y rhosyn, 

Un hardd a gwên 6i gwawr ; 
Yn canu cân, a'i defaid mân, 


O'r Wyddfa'n d'od ì lawr. 


Byrdwn. 


Eryri fynyddig i mi 
Bro dawel y delyn yw, 
Lle mae'r defaid a'r wyn, 
Yn y mwswg a'r brwyn, 
A'm cân inau'n esgyn i fynu, 
A'r garreg yn ateb i fynu, i fynu, 
O'r lle bu'r eryrod yn byw. 


Gofynais i'r seren. yn siriol, 
A ddoi di, fy mun o dy wlad; 
Cei fyw mewn palas urddasol, 
Rho ffarwel i fwthyn dy dad, 

Ymbiliais a gweddiais 
O tyred gyda mi, 

Ond gwenu wnaeth, dan ganu'r aeth, 
A'm calon gyda hi. 


Eryri fynyddig i mi, &c. 


Daeth cwmwl yn awr dros y Wyddfa, 
Ac O'r fath gyfnewidiad mawr! 
'Roedd gwg yn yr uchelderau, 
A'r storm yn dylifoi lawr; 
Mi gollais i'r forwynig, 
Ond o'r ffurfafen ddu, a u 
Ei nodau mawl, fel sêr y gwawl, 


— Ddisgynent oddi fry. 


Byrdwn. 


Eryri fynyddig i mi, 
Dro dawel y delyn yw, 
Lle mae'r defaid a'r wyn, 
Yn y mwswg a'r brwŷn,' 
A'm cân inau'n esgyn i fyny, 
A'r garreg yn ateb i fynu, i fynu, 
O'r lle bu'r cr yn byw. 

